Kalsø var borgermester i Húsa kommuna fra 1995 til 2004, fiskeriminister i Jóannes Eidesgaards første regjering fra 2004 til 2008 og innvalgt på Lagtinget fra 2008 til 2019. Han var nestformann i Lagtingets utenrikskomité og medlem av kulturkomiteen frem til han ble utnevnt til kulturminister (med ansvar for undervisnings-, kultur- og kirkesaker) i Kaj Leo Johannesens andre regjering i 2011. Kalsø gikk av sammen med resten av regjeringen i 2015 og gikk tilbake til Lagtinget. Han ble medlem av næringskomiteen og kulturkomiteen. Han søkte ikke gjenvalg i 2019.